ગાંધીનગર: મોંઘવારીના બેફામ માર સહન કરી રહેલ રાજયની જનતાને થોડી ઘણી પણ રાહત મળે તેવા ઉપાય કરવાને બદલે પેટ્રોલ-ડીઝલ પર ભાજપ સરકારે વેટ અને સેસના દર વધારીને હાલાકીમાં વધારો કર્યો છે. ભાજપ સરકાર દ્વારા પેટ્રોલ-ડીઝલના વેટ અને સેસમાં વધાર કરાયો છે, જેના લીધે મોંઘવારીમાં વધરો થશે. પેટ્રોલ-ડીઝલના વેટ અને સેસમાં કરાયેલા વધારા સામે કોંગ્રેસ દ્વારા રાજયભરમાં વિરોધ દેખાવો કરીને પૂતળાં દહન કરીને કલેક્ટરને આવેદન પત્ર અપાયા હતા.